recursal/SuperWikiNEXT-32B huggingface dataset:
জন এডওয়ার্ড কোর্টনি বডলি, ১৮৭৫
**জন এডওয়ার্ড কোর্টনি বডলি** (ইংরেজি: John Edward Courtenay Bodley; ৬ জুন, ১৮৫৩ – ২৮ মে, ১৯২৫) ছিলেন একজন ইংরেজ সিভিল সার্ভেন্ট। তিনি ফ্রান্স নিয়ে লেখালিখির জন্য বিখ্যাত।

তাঁর লেখা উল্লেখযোগ্য গ্রন্থগুলি হল *ফ্রান্স* (১৮৯৮, দুই খণ্ডে), *L'Anglomanie et les Traditions Françaises* (১৮৯৯), *দ্য করোনেশন অফ এডওয়ার্ড দ্য সেভেনথ: আ চ্যাপ্টার অফ ইউরোপিয়ান অ্যান্ড ইম্পিরিয়াল হিস্ট্রি* (১৯০৩), *দ্য চার্চ ইন ফ্রান্স* (১৯০৬), *কার্ডিনাল ম্যানিং; দ্য ডিকে অফ আইডিয়ালিজম ইন ফ্রান্স; দ্য ইনস্টিটিউট অফ ফ্রান্স* (১৯১২), *L'Age Mécanique et le Déclin de l'idéalisme en France* (১৯১৩), *দ্য রোমান্স অফ দ্য ব্যাটেল-লাইন ইন ফ্রান্স* (১৯২০)। 

তিনি ছিলেন বডলিয়ান গ্রন্থাগারের প্রতিষ্ঠাতা স্যার স্যার টমাস বডলির বংশধর। লেখক আর. ভি. সি. বডলি ও শিল্পী জোসেলিন রেজিনাল্ড কোর্টনি বডলি তাঁর দুই পুত্র।

তথ্যসূত্র
---------

1. ↑  "Review of *France* by J. E. C. Bodley"। *The Quarterly Journal*। **188**: 160–182। জুলাই ১৮৯৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *How to Stop Worrying and Start Living*। Pocket Books। ১৯৮১। পৃষ্ঠা 280। আইএসবিএন 978-0-671-44530-0। সংগ্রহের তারিখ ১২ জুলাই ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিসংকলনে এই লেখকের লেখা মূল বই রয়েছে:  
***জন এডওয়ার্ড কোর্টনি বডলি***

* Portrait by Gilbert Baldry, Balliol Archives

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* ভ্যাটিকান

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |
**মসজিদ আল-ইখলাস** (**ইসলামী শিক্ষা কেন্দ্র অরেঞ্জ কাউন্টি** নামেও পরিচিত ) একটি মসজিদ যেটি নিউইয়র্কের নিউবার্গে অবস্থিত।পূর্বে এটি একটি গুদাম ছিল। মসজিদটি ১৯৯২ সালে প্রতিষ্ঠিত হয়। পূর্বে নিউবার্গের মুসলিম সম্প্রদায় শহরের এনএএসিপি অফিসের বা স্থানীয় দোকানের সামনে নামাজ আদায় করতো।

২০০৯ সালে এই মসজিদটির ইমাম ছিলেন সালাহ উদ্দিন মুস্তফা মুহাম্মদ।

সম্প্রসারণ
----------

২০০৫ সালে হাডসন উপত্যকার ক্রমবর্ধমান মুসলিম জনসংখ্যার জন্য মসজিদটির সম্প্রসারণ প্রকল্প শুরু হয়।১৯৯৩ সালে যখন মসজিদটি খোলা হয় তখন ঐ এলাকায় ছিল আনুমানিক ৫০ পরিবার কিন্তু এরপরে প্রায় ৫০০ মানুষ বৃদ্ধি পায় যাদের ধারণক্ষমতা মসজিদের ছিলোনা।তাই পরিকল্পনা করা হয় মসজিদটির ধারণক্ষমতা বৃদ্ধিতে ৬,৭৫০ বর্গফুট করা হবে এবং সাথে মসজিদের গম্বুজ ওয়েপিঙ্গার ফলস এর মসজিদ আল-নূরের মত হবে। সংস্কারের সব খরচ মসজিদের সদস্যগণ ও সম্প্রদায় বহন করে।

২০০৯ এর ব্রঙ্কস সন্ত্রাসবাদের পটভূমি
------------------------------------

মসজিদটি জাতীয় নজরে আসে যখন ২০০৯ সালে ব্রঙ্কস সন্ত্রাসবাদের ষড়যন্ত্রের কারণে গ্রেপ্তার হওয়া চার ব্যক্তির কারণে যারা একটি এয়ার ন্যাশনাল-এ নিয়মিতভাবে উপস্থিত ছিল এবং সামরিক বিমানগুলিকে গুলি করার পরিকল্পনা করে এফবিআইয়ের দ্বারা বাধাপ্রাপ্ত হয়। নিউবার্গে গার্ড বেস এবং নিউ ইয়র্ক সিটির রিভারডেল আশেপাশে দুটি সিনাগগও এরা উড়িয়ে দিয়েছিল।

শাহেদ হুসেন নামের একজন আলবেনিয়ান হোটেল মালিক যিনি এখন এফবিআই তথ্যদাতা হিসাবে পরিচিত। তিনি নিয়মিত মসজিদে উপস্থিত থাকতেন এবং শুক্রবারের জুম্মা নামাজের পরে পার্কিং লটে সমবেত লোকদের কাছে যেতেন এবং জিহাদ ও সহিংসতার কথা বলতেন। সন্ত্রাসী ষড়যন্ত্র ফাঁস হওয়ার পরে রিমান্ডে নেয়া দলের সদস্যরা বলেছেন যে দলের অধিকাংশ সদস্য হোসেনকে একজন তথ্যদাতা বলে বিশ্বাস করেছিল। কেউই কর্তৃপক্ষকে জিহাদ সম্পর্কিত তার আহ্বানের কথা অবগত করেনি।

আরও দেখুন
---------

* যুক্তরাষ্ট্রের মসজিদের তালিকা
* মসজিদের তালিকা

তথ্যসূত্র
---------

1. 1 2  Ramsey Al-Rikabi (২৯ আগস্ট ২০০৫)। "Housing the faithful"। *Times Herald-Record*। ২৮ মে ২০০৯ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Nik Bonopartis (২৯ আগস্ট ২০০৫)। "Mosque expanding to accommodate growth"। *Poughkeepsie Journal*। ২৬ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Hernandez, Javier C.; Chan, Sewell (মে ২১, ২০০৯)। "N.Y. Bomb Plot Suspects Acted Alone, Police Say"। *The New York Times*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  Burdick, Chris (মে ২৫, ২০০৯)। "Newburgh mosque leaders: We don't preach hate"। *Jewish Telegraphic Agency*। জানুয়ারি ৬, ২০১০ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Gearty, Robert (আগস্ট ২৫, ২০১০)। "FBI paid informant in Bronx synagogue bomb plot $97K, who provided terror suspects with fake bombs"। *New York Daily News*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইলেকট্রনীয় সংবাদ-আহরণ ট্রাক ও আলোকচিত্র-সাংবাদিকরা সম্ভাব্য সন্ত্রাসী হামলার হুমকির প্রমাণ পেয়ে ২০০৪ সালের আগস্ট মাসে মার্কিন যুক্তরাষ্ট্রের নিওয়ার্ক নগরীতে প্রুডেনশিয়াল ফিন্যানসিয়াল নামক প্রতিষ্ঠানের প্রধান কার্যালয়ের বাইরে একত্রিত হয়েছেন
টেমপ্লেট:সাংবাদিকতা পার্শ্বদন্ড
**সংবাদ মাধ্যম** (News media) বা **সংবাদ শিল্প** (News industry) বলতে গণমাধ্যমের সেইসব রূপকে বোঝায় যেগুলি সাধারণ জনগণের কাছে বা নির্দিষ্ট শ্রেণীর পাঠকের কাছে সংবাদ পৌঁছে দেবার কাজে নিয়োজিত থাকে। এগুলির মধ্যে মুদ্রিত সংবাদ মাধ্যম (দৈনিক পত্রিকা, সাময়িকী), সম্প্রচারিত সংবাদ (বেতার ওটেলিভিশন) এবং সাম্প্রতিককালে আন্তর্জাল বা ইন্টারনেট (ইন্টারনেটভিত্তিক পত্রিকা, সংবাদ ব্লগ, সংবাদ ভিডিও, সরাসরি সংবাদ স্ট্রিমিং, ইত্যাদি) অন্তর্ভুক্ত।

ইতিহাস
------

পাশ্চাত্যে রেনেসাঁস পর্বে প্রথম সংবাদ প্রচার হওয়া শুরু হয়। এগুলি ছিল যুদ্ধ, অর্থনৈতিক পরিস্থিতি, সামাজিক রীতিনীতি নিয়ে হাতে লেখা খবর-সংবলিত বিভিন্ন চিঠি যেগুলি বণিকদের মধ্যে বিলি করা হত। ১৫শ শতকের শেষ দিকে জার্মানিতে প্যামফ্লেট আকারে মুদ্রিত সংবাদের উদ্ভব হয়, এগুলিতে লোমহর্ষক খবর থাকত। ১৬২১ সালে লন্ডন শহরে প্রথম ইংরেজি পত্রিকা *দ্য উইকলি নিউজ* (*The Weekly Newes*) প্রকাশিত হয়। ১৬৪০ ও ১৬৫০-এর দশকে এর পদাঙ্ক অনুসরণ করে আরও বেশ কিছু পত্রিকার আবির্ভাব ঘটে। ১৬৯০ সালে মার্কিন যুক্তরাষ্ট্রে রিচার্ড পিয়ার্স ও বেঞ্জামিন হ্যারিস বস্টন শহরে প্রথম মার্কিন পত্রিকাটি মুদ্রণ করেন, তবে সরকারী অনুমোদন না থাকায় এটিকে সাথে সাথে বন্ধ করে দেওয়া হয়।

তথ্যসূত্র
---------

1. ↑  "NOW with Bill Moyers. Politics & Economy. Milestones in Media and Politics"। *PBS*। সংগ্রহের তারিখ ২০১৮-০৩-০৮।

আরও দেখুন
---------

* জনমতের আদালত
* শত্রুভাবাপন্ন যোগাযোগ মাধ্যম ক্রিয়া
* সাংবাদিকতা
* যোগাযোগ মাধ্যমে পক্ষপাত
* যোগাযোগ মাধ্যম নিয়ন্ত্রণ
* সংবাদ উপস্থাপক
* হলুদ সাংবাদিকতা
**দহি বাইগানা** বা **দই বেগুন** হল একটি সুপ্রসিদ্ধ ওড়িয়া খাবার যা বিশেষ করে উৎসবের সময় দই (দই) এবং বেগুন একসাথে মিশিয়ে তৈরি করা হয়। এই খাবারটি পেঁয়াজ এবং রসুন ব্যবহার না করেই তৈরি করা যেতে পারে, বিশেষ করে যখন কিছু শুভ উৎসবে এই রান্না করা হয়, তখন এতে পেঁয়াজ এবং রসুন যোগ করার অনুমতি দেওয়া হয় না।  এই রান্নাটি উড়িষ্যার রন্ধনশৈলীর অন্তর্গত একটি সুস্বাদু ও জনপ্রিয় খাবার। উড়ীষ্যার অন্যান্য খাবারের মতোই এই রান্নার খ্যাতি উড়িষ্যা জেলার সীমানার বাইরে পৌছে গেছে। প্রতিবেশি রাজ্য পশ্চিমবঙ্গেও এই পদটি কোথাও কোথাও রান্না করা হয়।

উপাদান
------

বেগুন এবং দই ছাড়াও, কেউ উদ্ভিজ্জ তেল বা ঘি, সরিষার বীজ, জিরা ( *জিরা* ), মেথি বীজ ( *মেথি* ), মৌরি বীজ ( *পান মহুরি* ), শুকনো লঙ্কা ( *সুখিলা লঙ্কা মারিচা* ), কারি পাতা ( *ভ্রুশঙ্গ পাত্র* ) ইত্যাদি উপাদান এই রান্নায় ব্যবহার করতে পারেন। মৌরি, আদা, কাঁচা মরিচ, লবণ ও চিনি এই রান্নার মশলা হিসাবে ব্যবহার হয়।

প্রকারভেদ
---------

কাশ্মীরি রন্ধনশৈলীতে দহি বাইগানার কিছু ভিন্ন প্রকরনের রন্ধন প্রক্রিয়া দেখা যা।য় কারণ কাশ্মীরি সংস্করণের থালায় মশলা বাটা এবং প্রচুর লংকা গুঁড়া যোগ করা হয় যা ওড়িয়া রন্ধন শৈলীর থেকে অনেক ভিন্ন। কাশ্মীরি রন্ধনশৈলীতে দই বেগুনের রং ঠিক হলুদ সাদা হয়না। বরং এই প্রকার দই বেগুনের কিছুটা সোনালি বর্ন থাকে।

তথ্যসূত্র
---------

1. ↑  *Classic Cooking of Orissa*। Allied Publishers। ২৫ জুলাই ২০১০। পৃষ্ঠা 3–। আইএসবিএন 978-81-8424-584-4। সংগ্রহের তারিখ ১৬ মে ২০১২।
2. ↑  Charmaine Solomon (১৫ এপ্রিল ২০০৬)। *The Complete Asian Cookbook*। Tuttle Publishing। পৃষ্ঠা 79–। আইএসবিএন 978-0-8048-3757-6। সংগ্রহের তারিখ ১৬ মে ২০১২।
দক্ষিণ সুদানের স্যাটেলাইট চিত্র।
**দিদিঙ্গা পাহাড়ি অঞ্চল** দক্ষিণ সুদানের নমোরুনিয়াং রাজ্যের একটি উঁচু অঞ্চল, মূলত বুদি কাউন্টিতে রাজ্যগুলির পুনর্গঠনের আগে এটি পূর্ব ইকুয়েটারিয়ার একটি অংশ ছিল। অঞ্চলটিতে বসবাসকারী দিদিঙ্গা জনগোষ্ঠীর জন্য এর এমন নামকরণ করা হয়েছে। দিদিঙ্গা পাহাড়ে সমৃদ্ধ এবং উর্বর মাটি রয়েছে যা তামাক, আলু, ভুট্টা এবং দুরার চাষের জন্য ব্যবহৃত হয়।

নাকোদক, নারুস এবং লয়োরো নদী দিদিঙ্গা পাহাড়ের পূর্ব দিকে উৎপন্ন হয়ে বৃহত্তর কাপোয়েটার পূর্বদিকে প্রবাহিত হয়েছে এবং নারুয়ার জলা এলাকায় উত্তরপূর্ব দিকে নির্গত হয়েছে। নদীগুলিতে বর্ষাকালে বন্যা হয়, তবে অন্যান্য সময়ে প্রবাহ বন্ধ হয়ে যায়। শুকনো মরসুমে গ্রেটার কাপোটা থেকে টোপোসারা তাদের গবাদি পশুদের পানি ও চারণভূমির জন্য দিদিঙ্গা পাহাড়ে নিয়ে যেত টোপোসাদের জমিতে বৃষ্টি না হওয়া পর্যন্ত। অতীতে, এই ঐতিহ্যগুলো দুটি সম্প্রদায়ের মধ্যে চুক্তির মাধ্যমে পরিচালিত হতো, যাতে চারণভূমিতে প্রবেশের অধিকারের বিনিময়ে উপহার বিনিময় করা হতো। গৃহযুদ্ধের সময় বন্দুকের বিস্তার এবং শৃঙ্খলা ভেঙে যাওয়ার সাথে সাথে ঐতিহ্যবাহী প্রোটোকলগুলো উপেক্ষিত হতে থাকে এবং সহিংসতা সাধারণ ঘটনা হয়ে ওঠে।

চুকুদুম গ্রামটি দিদিঙ্গা পর্বতমালার গোড়ায় অবস্থিত।

তথ্যসূত্র
---------

1. ↑  "Toposas' Raid in Ngauro County Leaves at Least 15 People Dead"। *Nyamile*। সংগ্রহের তারিখ ২০১৬-০৯-০৬।
2. ↑  "Focus On South: Facts About Eastern Equatoria State"। *Sudan Vision Daily*। ২০১১-০৯-২৮ তারিখে মূল থেকে আর্কাইভ করা। সংগ্রহের তারিখ ২০১১-০৭-০৭।
3. ↑  "Geologic Survey of Kapoeta County" (পিডিএফ)। University of Missouri। ২০১২-০৩-২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৭-২২।
4. ↑  "Cross-Border Peace & Sports Programme for Youth Warriors Sudan/Uganda/Kenya" (পিডিএফ)। Seeds of Peace Africa। ২০০৯–২০১১। ২০১২-০৩-২৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৭-১৬।
5. ↑  Ib Friis and Kaj Vollesen গুগল বইয়ে *Flora of the Sudan-Uganda Border Area East of the Nile: Catalogue of vascular plants, 2nd Part, vegetation and phytogeography (2005)*
**সতীনাথ মুখোপাধ্যায়** (৭ জুন ১৯২৩ - ১৩ ডিসেম্বর ১৯৯২) একজন খ্যাতিমান বাঙালি কণ্ঠশিল্পী, গীতিকার ও সঙ্গীত পরিচালক ছিলেন।  তিনি আধুনিক বাংলা গান, নজরুল সংগীত ও গজল শিল্পী হিসেবে পরিচিত ছিলেন।

প্রথম জীবন
----------

সতীনাথ মুখোপাধ্যায় ১৯২৩ সালে ভারতের লখনউতে জন্মগ্রহণ করেন। তার বাবা তারকদাস মুখোপাধ্যায়।  পিতার চাকরিসূত্রে লক্ষ্ণৌতে জন্ম হলেও ছোটবেলাতেই সতীনাথ চলে আসেন হুগলির চুঁচুড়ায়। এখানেই তার বেড়ে ওঠা ও বিএ পর্যন্ত লেখাপড়া সম্পন্ন করেন। এরপর এমএ পড়ার জন্য কলকাতা আসেন।

ছোটবেলা থেকেই সতীনাথ সংগীতানুরাগী ছিলেন ও শাস্ত্রীয় সঙ্গীত, ধ্রুপদ-ধামার-টপ্পা শেখেন। তার ঠাকুরদা রামচন্দ্র বেহালা বাজাতেন ও বাবা তারকদাস গান গাইতেন। তবে কেউ পেশাদারি ছিলেন না।
কলকাতায় এসে পড়া বাদ দিয়ে সতীনাথ চিন্ময় লাহিড়ীর কাছে শাস্ত্রীয় সঙ্গীত চর্চা করেন। কর্মজীবনে যোগদান করেন কলকাতার অ্যাকাউন্টেন্স জেনারেল (এজি বেঙ্গল) এ।

সংগীত চর্চা
-----------

ব্যক্তিগত জীবন
--------------

১৯৬৮ সালে সতীনাথ সংগীত শিল্পী উৎপলা সেন এর সাথে বিবাহ বন্ধনে আবদ্ধ হন।

জনপ্রিয় গানসমূহ
----------------

* *আকাশ এত মেঘলা*
* *জীবনে যদি দীপ*
* *মরমীয়া তুমি*
* *পাষাণের বুকে*
* *ও আকাশ প্রদীপ*
* *জানি একদিন*
* *তুমি সুন্দর তাই চেয়ে থাকি*
* *কত না হাজার ফুল*
* *হায় বরষা*
* *এখনো আকাশ*
* *বন্ধু হয় অনেকে*

মৃত্যু
------

১৯৯২ সালের ১৩ ডিসেম্বর সতীনাথ মুখোপাধ্যায় কলকাতায় পিজি হাসপাতালে বক্ষ ব্যাধিতে আক্রান্ত হয়ে মৃত্যুবরণ করেন।

আরও দেখুন
---------

* উৎপলা সেন

তথ্যসূত্র
---------

1. ↑  সংসদ বাঙালি চরিতাভিধান, সম্পাদনাঃ অঞ্জলি বসু, ২য় খণ্ড, চতুর্থ সংস্করণ, সাহিত্য সংসদ, ২০১৫, কলকাতা
2. 1 2  মুখোপাধ্যায়, দেবশঙ্কর (২১ মার্চ ২০১৫)। "যে দিন রব না আর... সতীনাথ মুখোপাধ্যায় ও উৎপলা সেন। ওঁরাই কি বাংলা গানের উত্তম-সুচিত্রা?"। আনন্দবাজার পত্রিকা। সংগ্রহের তারিখ ২৭ জুলাই ২০১৫।
3. ↑  "Biography of Satinath Mukhopadhyay"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৫।

বহিঃসংযোগ
---------
তেজপুর শহরের থেকে প্রায় পাঁচ কিলোমিটার পশ্চিমে দ-পর্বতীয়া নামের গ্রামে ইতিহাস প্রসিদ্ধ **দ-পর্বতীয়ার শিলার দুয়ার** অবস্থিত। এই স্থান ভারতীয় পুরাতত্ত্ব জরীপ বিভাগ দ্বারা সংরক্ষিত করা হয়েছে।

ইতিহাস
------

১৯২১-১৯২২ সালে ভারতীয় পুরাতত্ত্ব জরীপ বিভাগের খনন কার্যের থেকে দ-পর্বতীয়াতে উদ্ধার হয় পাথরের মন্দিরর উপর আহোম যুগতমে পাথর এবং ইট দিঢে নির্মিত দেবালয়ের গাঁথনি। মনে করা হয় যে, এই স্থানে বাণরাজা হরি-হরের মিলন ভূমির স্মৃতি চিরজাগরূক করে রাখার জন্য ’হরি হরাত্মক’ শিব প্রতিষ্ঠা করে মন্দির নির্মাণ করিয়েছিলেন। কৃষ্ণর হাতে বাণ যুদ্ধে পরাজিত হয়ে সুস্থ হওয়ার পর কৃষ্ণের প্রতি বাণের ভক্তি জেগেছিল এবং হরি-হর অভিন্ন বলে জ্ঞান হয়েছিল । তিনি হরি হরাত্মক শিব মন্দির প্রতিষ্ঠার উদ্যোগ নিয়েছিলেন। এই মন্দিরটি আহোম রাজার আমলে পুনরায় নির্মাণ করা হয়েছিল যদিও ১৮৯৭ সালের বৃহৎ ভূমিকম্পে তা ধ্বংস হয় । বর্তমান থাকা চিহ্নস্বরূপ ইটগুলি দেখা যায়। রায় বাহাদুর কনক লাল বরুয়ার মতে এখনকার এই মন্দির কামরূপ নৃপতি ভাস্কর বর্ম্মার পূর্বে পঞ্চম ষষ্ঠ খ্রিষ্টাব্দে নির্মিত । বর্তমানের শিলের দ্বার এই মন্দিরের ভগ্নাবশেষ । কোনো কোনো প্রত্নতত্ববিদ একে গুপ্ত যুগের আগের পুরানো স্মৃতি চিহ্ন বলে মনে করেন।

উল্লেখনীয় দিক
--------------

এর বৈশিষ্ট এই যে এর মূর্ত্তিগুলি খোদাই করা নয়, বাইরের থেকে তৈরি। স্তম্ভটির মধ্যে হাতে মালা নিয়ে উড়ন্ত গরুড় । ওপরে লানির বাঁদিকে ডম্বরু নিয়ে চার হাতের শিব । ঘোড়ার মত মুখের আকৃতি থাকা নর মূর্ত্তি । কাছে দুটি নারী মুর্ত্তি । বাঁশিবাদক কৃষ্ণ । দুইহাতে পদ্ম নিয়ে থাকা সূর্য্য । স্তম্ভ দুটোর নিচে হাতে মালা নিয়ে গংগা-যমুনার মুর্ত্তি । পর্যটকের জন্য এই তোরণ বিশেষভাবে আকর্ষণীয়।

তথ্যসূত্র
---------

1. ↑  Swati Mitra (২০১১)। *Assam Travel Guide*। Goodearth Publications। পৃষ্ঠা 83–। আইএসবিএন 978-93-80262-04-8। সংগ্রহের তারিখ ১৮ ফেব্রুয়ারি ২০১৩।
2. ↑  বিশ্ব ঐতিহ্য, লেখক: শান্তনু কৌশিক বরুয়া, পৃষ্ঠা নং: ?
**তামারা ভিক্টোরোভনা ট্রুনোভা** (জন্ম ৫ মে, ১৯৮২) হলেন একজন ইউক্রেনীয় থিয়েটার পরিচালক, ডিনিপারের বাম তীরে কিয়েভ একাডেমিক থিয়েটার অফ ড্রামা অ্যান্ড কমেডির প্রধান পরিচালক।

জীবনী
-----

ত্রুনোভা খেরসন ওব্লাস্টের নোভা কাখোভকায় জন্মগ্রহণ করেন। 

তিনি একটি স্বর্ণপদক সঙ্গে উচ্চ বিদ্যালয় থেকে স্নাতক. ট্রুনোভা কিয়েভ ন্যাশনাল লিঙ্গুইস্টিক ইউনিভার্সিটি (১৯৯৯ - ২০০৪) থেকে অনুবাদক হিসেবে স্নাতক হন। তিনি কিয়েভ ন্যাশনাল আইকে কার্পেনকো-ক্যারি থিয়েটার, সিনেমা এবং টেলিভিশন বিশ্ববিদ্যালয়ে (পরিচালনা বিভাগ, এডুয়ার্ড মিটনিটস্কির কোর্স), যেখান থেকে তিনি ২০০৯ সালে স্নাতক হন। ২০০৮ থেকে ২০১৩ সময়কালে, তিনি এডুয়ার্ড মিটনিটস্কির পরিচালনা কোর্সে পড়ান। ২০১৮ সাল থেকে, ট্রুনোভা কিয়েভ ন্যাশনাল আইকে কার্পেনকো-ক্যারি থিয়েটার, সিনেমা এবং টেলিভিশন বিশ্ববিদ্যালয়ের চিঠিপত্র নির্দেশনা কোর্সের শৈল্পিক পরিচালক। 

২০১১ সাল থেকে, তিনি ডিনিপারের বাম তীরে নাটক এবং কমেডি থিয়েটারে কাজ করছেন। তার কৃতিত্বের মধ্যে রয়েছে কিয়েভ এবং ইউক্রেন জুড়ে থিয়েটারে প্রযোজনা। তিনি ইউক্রেনীয় এবং আন্তর্জাতিক উৎসবে জুরির সদস্য হিসাবে কাজ করেন (যেমন ব্রিটিশ এডিনবার্গ ফ্রিঞ্জ 2016)। তিনি একজন অংশগ্রহণকারী এবং নাট্য প্রতিযোগিতার বিজয়ীও, উদাহরণস্বরূপ, ইউক্রেনের ব্রিটিশ কাউন্সিলে তার নাট্য অনুষ্ঠান "মঞ্চ গ্রহণ"। 

১২ এপ্রিল, ২০১৯ সাল থেকে, ট্রুনোভা ডিনিপারের বাম তীরে কিয়েভ একাডেমিক থিয়েটার অফ ড্রামা অ্যান্ড কমেডির প্রধান পরিচালক। 

তার একটি মেয়ে আছে, সোনিয়া। ট্রুনোভা কিয়েভে থাকেন এবং কাজ করেন।

সৃজনশীল জীবনী
-------------

**পরিচালকের কাজ**

তামারা ট্রুনোভা এর সৃজনশীল পরিচালনার ঐতিহ্য ইউক্রেন এবং বিদেশে 20 টিরও বেশি প্রযোজনা অন্তর্ভুক্ত করে।

তথ্যসূত্র
---------

1. ↑  Ірина ПІКУЛЯ (১৩ আগস্ট ২০১৯)। "Тамара Трунова: "Театральный режиссер — это в некой степени мазохистская профессия"" (রুশ ভাষায়)। ж-л «Віва»। সংগ্রহের তারিখ ১ আগস্ট ২০১৯।
2. ↑  Олена МИГАШКО (২৩ জুন ২০১৩)। "Польове дослідження Yabl. Сексизм у театрі, політиці та кіно: 5 відомих жінок про вплив гендера на професійний розвиток в Україні" (ইউক্রেনীয় ভাষায়)। «Yabl»। সংগ্রহের তারিখ ২৩ জুন ২০২০।
3. ↑  "Тамара Трунова на сайті Київського академічного театру драми і комедії на лівому березі Дніпра"। ৪ মে ২০১৯ তারিখে মূল থেকে আর্কাইভ করা। সংগ্রহের তারিখ ৭ মার্চ ২০২২।
4. ↑  Сергій ВИННИЧЕНКО (১৫ এপ্রিল ২০১৯)। "Тамара Трунова – шлях до Головного режисера в 3 місяці та 15 років" (ইউক্রেনীয় ভাষায়)। Портал «Театральна риболовля»। সংগ্রহের তারিখ ২৩ জুন ২০২০।
5. ↑  Тамара Трунова у каталозі режисерів портала «Театральна риболовля»

বহিঃসংযোগ
---------

* তামারা ত্রুনোভা সাইটটি কিজিভসকোগো অ্যাকাডেমিচনোগো টিয়াট্রু ড্রামি এবং কোমেডিআই এন লিভোম্যু বেরেজি ডিনিপ্রা
* তামারা ট্রুনোভা
* তামারা ট্রুনোভা ক্যাটালোজি রেজিসেরিভ পোর্টালে

* Biography প্রবেশদ্বার
**সত্য নাইডু** বা **সত্যনারায়ণন সুদর্শন নাইডু** (জন্ম: ৯ নভেম্বর ১৯৯২) হলেন সেশেলস জাতীয় পরিষদের প্রথম হিন্দু সদস্য ও ৭ম জাতীয় পরিষদের সর্বকনিষ্ঠ সংসদ সদস্য। ২০২০ সালে সেচেলোইস সংসদ নির্বাচনে তিনি সেন্ট লুইস নির্বাচনী এলাকা থেকে নির্বাচিত হয়েছিলেন।

জীবনের প্রথমার্ধ
----------------

নাইডু ১৯৯২ সালে ৯ নভেম্বর জন্মগ্রহণ করেন। তার পরিবার ভারতের তামিলনাড়ুর মায়াভারম জেলার ছিলেন, ১৯১৭ সালে তার দাদু তাদের সেশেলসে।

শিক্ষা
------

সত্য ২০১৬ সালে এপিআইআইটি ল স্কুল, শ্রীলঙ্কা থেকে আইন অধ্যয়ন করেন এবং তারপরে এপিআইআইটি ল স্কুল, শ্রীলঙ্কার সহযোগিতায় স্ট্যাফোর্ডশায়ার বিশ্ববিদ্যালয়ের সাথে এলএলবি (অনার্স) করেন। তিনি বর্তমানে সেশেলস বিশ্ববিদ্যালয়ের সাথে আইনি অনুশীলনে স্নাতকোত্তর সম্পূর্ণ করছেন।

রাজনৈতিক পেশা
-------------

১৭ বছর বয়স থেকে, সত্য সেশেলস ন্যাশনাল পার্টি (লিনিয়ন ডেমোক্র্যাটিক সেসেলওয়া) এর পক্ষে ওকালতি শুরু করেন। তাঁর মতে, রাষ্ট্রপতি ওয়েভেল রামকালাওয়ানের লড়াইয়ের মনোভাব এবং জনগণের প্রতি ভালোবাসাই তাকে রাজনীতিতে অনুপ্রাণিত করেছিল।

তিনি সেশেলস ন্যাশনাল ইয়ুথ ইউনিয়নের চেয়ারপারসন হন এবং তারপর ২০১২ থেকে ২০১৪ সাল পর্যন্ত সেশেলস ন্যাশনাল পার্টি (লিনিয়ন ডেমোক্র্যাটিক সেসেলওয়া) এর নির্বাহী কমিটির সদস্য হন।

২০২০ সালের সেচেলোস সংসদীয় নির্বাচনে, তিনি ৬০% ভোট পেয়ে সেন্ট লুইস নির্বাচনী এলাকায় জয়ী হন। তিনি বর্তমানে বিল কমিটির সদস্য।

তথ্যসূত্র
---------

1. 1 2 3  Devirupa Mitra। "Interview: 'Not in Favour of Any Foreign Military Base': Seychelles' First Hindu MP Sathya Naidu"। *The Wire*। সংগ্রহের তারিখ ২৪ ফেব্রুয়ারি ২০২১। [*স্থায়ীভাবে অকার্যকর সংযোগ*]
2. ↑  "Hon. Sathya Naidu"। *The National Assembly of Seychelles* (ইংরেজি ভাষায়)। সংগ্রহের তারিখ ২০২২-১২-০৪।
3. 1 2 3 4 5  "Honourable Sathya Naidu"। সংগ্রহের তারিখ ২৪ ফেব্রুয়ারি ২০২১।
4. ↑  "2020 Elections"। *www.ecs.sc*। সংগ্রহের তারিখ ২০২২-১২-০৪।
শাঁখারী বাজারের একটি দোকানে শাখা তৈরী করা হচ্ছে
শাঁখারী বাজারের প্রধান এলাকা, পুরান ঢাকা
**শাঁখারিবাজার** বাংলাদেশের রাজধানী ঢাকা শহরের পুরান ঢাকার একটি ঐতিহাসিক এলাকা। ঢাকা বিখ্যাত ছিল শাঁখারীদের তৈরী শাঁখার জন্য। এটি বুড়িগঙ্গা নদীর কাছে ইসলামপুর রোড ও নওয়াবপুর রোডের সংযোগস্থলে অবস্থিত। এই এলাকায় বসবাসকারী শাঁখারীদের নামানুসারেই এলাকাটির নামকরণ করা হয়েছে। শাঁখারীরা বংশগত ভাবে শাঁখা তৈরির কাজে নিয়োজিত। ঢাকার শাঁখারীদের আবাসিক এলাকা ছিল শাঁখারী বাজার, যা এখনও বহন করছে সেই ঐতিহ্য।

ইতিহাস
------

জেমস ওয়াইজের ১৮৮৩ খ্রিস্টাব্দের বর্ণনা অনুসারে ঢাকায় ঐ সময় ৮৩৫ জন শাঁখারী বসবাস করতেন। ধারণা করা হয় যে, বল্লাল সেনের শাসনামলে শাঁখারীরা পূর্ববঙ্গে আগমন করে। তখন তারা বিক্রমপুর এ একটি বাজার - শাঁখারী বাজার এ অবস্থান করতেন। সতের শতকে মোগল শাসনামলে খাঁজনা বিহীন লাখেরাজ জমি প্রদান করে শাঁখারীদেরকে ঢাকা শহরে নিয়ে আসা হয়। শাঁখারীরা ঢাকায় এসে যে অঞ্চলে বসবাস শুরু করেছিল তা আমাদের কাছে বর্তমানে পরিচিত শাঁখারী বাজার নামে।

সপ্তদশ শতকের মোগল সুবেদার ইসলাম খাঁর সেনাপতি মির্জা নাথান এর লেখায় শাঁখারিবাজারের উল্লেখ রয়েছে। ১৯৭১ সালের ২৫ মার্চ হানাদার বাহিনী শাঁখারী বাজার গুরিয়ে দিয়েছিল। স্বাধীনতার পর শাঁখারীরা আবার এসে বসবাস শুরু করে সেই জায়গায়।

স্থাপত্য ও অন্যান্য উল্লেখযোগ্য বৈশিষ্ট্য
-----------------------------------------

শাঁখারীদের বাসগৃহ ও এর স্থাপত্য স্বতত্র ধরনের। জেমস ওয়াইজ এর কারণ দর্শন করেছেন এভাবে যে, শাঁখারীদের যে লাখেরাজ জমি দেয়া হয়েছিল তা ছিল আয়তনে অনেক ক্ষুদ্র। সেই আয়তন মেনেই নির্মিত হত বাসগৃহ।
বাসগৃহের সামনের মূল ফটক হত ছয় ফিটের মত। এরপর বিশ-ত্রিশ ফিটের মত লম্বা করিডোর চলে যেত ভিতরে। এরপর দালানগুলো পশ্চাতদিকে বিশ গজ মত প্রসারিত।

বাসগৃহ গুলো অধিকাংশই চারতলা। দুইটি বাসগৃহের মধ্যবর্তী দেয়াল লাগোয়া, দরজা বা জানালা বিহীন এবং মধ্যবর্তী কোন ফাঁকা জায়গা নেই। একতলার উপরের মধ্যবর্তী স্থান ছোট প্রঙ্গনের ন্যায় খোলা রাখা হয়।

আরও দেখুন
---------

* পুরান ঢাকা
* টমটম
* নবাবপুর সড়ক

তথ্যসূত্র
---------

1. ↑  মুনতাসীর মামুন, "ঢাকা: স্মৃতি বিস্মৃতির নগরী", ৩য় সংস্করণ, ৪র্থ মূদ্রণ, জানুয়ারি ২০০৪, অনন্যা প্রকাশনালয়, ঢাকা, পৃষ্ঠা ২৪৮-২৪৯ আইএসবিএন ৯৮৪-৪১২-১০৪-৩।
2. ↑  Conservation of a Historic Mohalla, তাইমুর ইসলাম ও হোমাইরা জামান, দি ডেইলি স্টার, এপ্রিল ৩, ২০০৬
3. 1 2  ঢাকাঃ স্মৃতি বিস্মৃতির নগরী। মুনতাসির মামুন - তৃতীয় সংস্করন।
**বসনা** (ইংরেজি: Basna) ভারতের ছত্তিসগড় রাজ্যের মহাসমুন্দ জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°১৭′ উত্তর ৮২°৪৯′ পূর্ব﻿ / ﻿২১.২৮° উত্তর ৮২.৮২° পূর্ব﻿ / 21.28; 82.82। সমুদ্র সমতল হতে এর গড় উচ্চতা হল ২৬৬ মিটার (৮৭২ ফুট)।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে বসনা শহরের জনসংখ্যা হল ৮৮১৩ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে বসনা এর সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

তথ্যসূত্র
---------

1. ↑  "Basna"। *Falling Rain Genomics, Inc*। সংগ্রহের তারিখ জানুয়ারি ৩০, ২০০৭।
2. ↑  "ভারতের ২০০১ সালের আদম শুমারি"। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ৩০, ২০০৭।

|  |  |
| --- | --- |
|  | *এই নিবন্ধটি ভারতের ছত্তিসগড় রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**ঘোসি** হল একটি মুসলিম সম্প্রদায় যারা প্রধানত উত্তর ভারতে বসবাস করেন। 

উত্তরপ্রদেশ ও বিহারের মুসলিম ঘোসি/গাউসী/ঘোশিরা নিজেদের আহির সম্প্রদায়ের বংশধর বলে দাবি করেন। তারা মুসলিম আহির নামে পরিচিতি পেয়েছে। 

গৌস-ই-আজম একজন সুপরিচিত সুফি সাধক। বেশিরভাগ উত্তর ভারতীয় সুন্নি মুসলমান তাকে শ্রদ্ধা করেন। তার নাম থেকেই এই ঘোসি সম্প্রদায়ের নামকরন হয়েছে বলে জানা যায়। পশ্চিমবঙ্গের ঘোসিরা নিজেদের রাঠোর রাজপুত বলে দাবি করে। 

ঘোসিরা *আম্বালা* বিভাগে বসতি স্থাপন করেছিল যা বর্তমানে ভারতের হরিয়ানা রাজ্যের অন্তর্ভুক্ত। তাদের কিছু অংশ এখন পাকিস্তানে চলে গেছে।[]

উত্তরপ্রদেশে ঘোসিদের কিছু উপ-বিভাগ রয়েছে যারা হল থেনা, চৌহান, ডোগর, চিকঙ্গে এবং বম। এই উপ-বিভাগগুলি *শিজরা* নামে পরিচিত। তারা খান উপাধি ব্যবহার করে, যা উত্তর ভারতের অন্যান্য যাজক বা কৃষিপ্রধান মুসলিম সম্প্রদায়ও ব্যবহার করে।  এরা সাধারণত সমগ্র উত্তর ভারতের বিবিধ অঞ্চলে বিসবাস করে। উত্তর প্রদেশে লক্ষ্ণৌ, কানপুর, সুলতানপুর, মিরাট, বাহরাইচ, গোন্ডা এবং লখিমপুর খেরি জেলায় এই সম্প্রদায়ের প্রধান প্রধান জনবসতিগুলি কেন্দ্রীভূত। তারা উর্দু এবং হিন্দি ও বিভিন্ন স্থানীয় উপভাষায় কথা বলে। তারা বিশেষ করে আওয়াধি ভাষা ব্যবহার করে। 

রাজস্থানের ঘোসিরা নিজেদের গুজর বংশোদ্ভূত বলে দাবি করে। তারা গরু-মহিষের পালন করে তাদের দুধ বিক্রি করে। ঝুনঝুনু এবং জয়পুর জেলায় তারা ঘোসি নামে পরিচিত, অন্যদিকে চুরু, যোধপুর এবং সিকর জেলায় তারা গুজার ঘোসি নামে পরিচিত। অনেক ঘোসি চাষীরা কৃষি এবং শ্রমিক হিসাবে কর্মরত। সম্প্রদায়টি কয়েকটি গোষ্ঠীতে বিভক্ত, যা গোত্র নামে পরিচিত। এদের মধ্যে প্রধান গোত্রগুলি হল তিন্না, খালেরি, মোয়েল, বালহুদ, তাতার, ভাটি এবং চৌহান। রাজস্থানী ঘোসিরা সুন্নি মুসলমান এবং রাজস্থানী শেখাওয়াটি উপভাষায় কথা বলে। 

পশ্চিমবঙ্গের ঘোসিরা প্রধানত ২৪ পরগণা এবং মেদিনীপুর জেলায়, বিশেষ করে ব্যারাকপুর এবং খড়গপুর শহরের কাছে অবস্থিত বিশেষ বিশেষ অঞ্চলে বসবাস করে। তারা নিজেদেরকে ঝাঁসির রাজপুত সম্ভ্রান্ত ব্যক্তি অমর সিং রাঠোরের বংশধর বলে দাবি করে, যিনি ইসলামে ধর্মান্তরিত হওয়ার কারণে তার জাত অস্বীকার করা হয়েছিল। এই সম্প্রদায়ের লোকেরা গবাদি পশু পালন করে জীবনযাপন করেন। তারা মেদিনীপুরে বসতি স্থাপন করেছে।

তথ্যসূত্র
---------

1. ↑  Kumar Suresh Singh; Amir Hasan (২০০৫)। *People of India: Uttar Pradesh*। Anthropological Survey of India। পৃষ্ঠা 542–545। আইএসবিএন 978-81-7304-114-3। সংগ্রহের তারিখ ১ জুন ২০১১।
2. ↑  Kumar Suresh Singh; Amir Hasan (২০০৫)। *People of India: Uttar Pradesh*। Anthropological Survey of India। পৃষ্ঠা 541। আইএসবিএন 978-81-7304-114-3। সংগ্রহের তারিখ ১ জুন ২০১১।
3. ↑  M. K. A. Siddiqui; Institute of Objective Studies (New Delhi, India) (২০০৪)। *Marginal Muslim communities in India*। Institute of Objective Studies। পৃষ্ঠা 295–305। আইএসবিএন 978-81-85220-58-1। সংগ্রহের তারিখ ১ জুন ২০১১।
4. 1 2  People of India Uttar Pradesh Volume XLII Part two by K S Singh page 541 Manohar Publications
5. ↑  K. S. Singh (১ জানুয়ারি ১৯৯৮)। *People of India: Rajasthan*। Popular Prakashan। পৃষ্ঠা 380–383। আইএসবিএন 978-81-7154-769-2। সংগ্রহের তারিখ ১ জুন ২০১১।
6. ↑  Marginal Muslim Communities in India edited by M.K.A Siddiqui pages 295-305
**ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস** (ওয়াইলি: *ngag dbang 'jigs med mkhyen rab bstan 'dzin 'phrin las*) (১৮৬৪-১৯২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ ঝি-বা-ল্হা (ওয়াইলি: *zhi ba lha*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) আঠাশতম প্রধান ছিলেন।

সংক্ষিপ্ত জীবনী
---------------

ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস ১৮৬৪ খ্রিষ্টাব্দে তিব্বতের ব্রাগ-গ্যাব (ওয়াইলি: *brag gyab*) অঞ্চলে জন্মগ্রহণ করেন। ১৮৬৫ খ্রিষ্টাব্দে দ্বাদশ দলাই লামা তাকে ব্লো-ব্জাং-দোন-গ্রুব-র্গ্যা-ম্ত্শো (ওয়াইলি: *blo bzang don grub rgya mtsho*) নামক পঞ্চম ঝি-বা-ল্হা উপাধিধারী বৌদ্ধ লামার পুনর্জন্ম রূপে নিশ্চিত করেন। এরপর তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে গিয়ে শিক্ষাদান করা হয়। পরে তিনি লাসা শহরে অবস্থিত সে-রা বৌদ্ধবিহার বিশ্ববিদ্যালয়ে শিক্ষালাভ করেন। ১৯০১ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের আঠাশতম প্রধানের দায়িত্ব পালন করেন এবং ১৯১৯ খ্রিষ্টাব্দ পর্যন্ত এই পদে থাকেন।।
১৯১২ খ্রিষ্টাব্দে চিং সাম্রাজ্যের পতনের ফলশ্রুতিতে এই বিহারে অগ্নিসংযোগ করে সম্পূর্ণ রূপে ধ্বংস করে দেওয়া হয়। ১৯১৯ খ্রিষ্টাব্দে ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান (ওয়াইলি: *blob bzang thub bstan mi pham tshul khrims rgyal mtshan*) নামক দশম 'ফাগ্স-পা-ল্হা (ওয়াইলি: *'phags pa lha*) এই বিহারের প্রধানের দায়িত্ব লাভ করেন কিন্তু তার এক বছরের মধ্যে তিনি বিবাহ করলে ত্রয়োদশ দলাই লামা তাকে এই বিহারের প্রধানের পদ থেকে সরিয়ে দিলে ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস পুনরায় এই পদে আসীন হন এবং পরবর্তী তিন বছর এই পদে থাকেন।

তথ্যসূত্র
---------

1. ↑  Chhosphel, Samten (জুলাই ২০১০)। "The Sixth Zhiwa Lha, Ngawang Jigme Khenrab Tendzin Trinle"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১১।

|
|  |
| পূর্বসূরীব্লো-ব্জাং-দোন-গ্রুব-র্গ্যা-ম্ত্শো | **ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস  ষষ্ঠ ঝি-বা-ল্হা** | উত্তরসূরীঙ্গাগ-দ্বাং-'ফ্রিন-লাস-ব্স্তান-'দ্জিন-'ম্খ্যেন-রাব |
|

|
|  |
| পূর্বসূরীঙ্গাগ-দ্বাং-ব্লো-ব্জাং-'জিগ্স-মেদ-ব্স্তান-পা'ই-র্গ্যাল-ম্ত্শান | **ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের আঠাশতম প্রধান** | উত্তরসূরীব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান |
|

| * দে
* স
ঝি-বা-ল্হা |
| --- |
| 
* ১) দ্পাল-ল্দান-ম্ছোগ-গ্রুব
* ২) সাংস-র্গ্যাস-'ব্যুং-গ্নাস
* ৩) ঝি-বা-ব্জাং-পো
* ৪) 'ফাগ্স-পা-দ্গে-লেগ্স-র্গ্যাল-ম্ত্শান
* ৫) ব্লো-ব্জাং-দোন-গ্রুব-র্গ্যা-ম্ত্শো
* ৬) ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস
* ৭) ঙ্গাগ-দ্বাং-'ফ্রিন-লাস-ব্স্তান-'দ্জিন-'ম্খ্যেন-রাব
* ৮) ব্স্তান-'দ্জিন-ব্লো-ব্জাং-ছোস-'ফেল

 |
**আসহাবুল কারিয়া** (আরবী: أصحاب القرية; অর্থাৎ জনপদের অধিবাসী), যারা **কওমে** **ইয়া-সীন** নামেও পরিচিত, হলেন এক প্রাচীন জনপদের অধিবাসী যাদের বর্ণনা পাওয়া যায় কুরআন শরীফে। এই জনপদের অবস্থান এবং অধিবাসীদের পরিচ​য় সম্পর্কে অনেক বাহাছের বিষয়।

কুরআন শরীফে
-----------

কুরআন শরীফ অনুসারে, আল্লাহ এই বিশেষ কওমের জন্য দুজন নবীকে পাঠিয়েছিলেন। জনপদের লোকেরা তাদের কথা শুনতে অস্বীকার করলে আল্লাহ তাদের মজবুত করার জন্য তেসরা একজন নবীকে পাঠালেন। নবীরা লোকদের বলেছিলেন: "নিশ্চয় আমরা তোমাদের প্রতি পাঠানো রসূল"।  সম্প্রদায় নবীদের বাণীকে উপহাস করেছিল এবং বলেছিল "তোমরা তো আমাদের মতই মানুষ, রহমান তো কিছুই নাজিল করেননি। তোমরা শুধু মিথ্যাই বলছ!"  নবীগণ উত্তরে কওমকে ধমক দিয়ে বলেছিলেন: "আমাদের রব জানেন, অবশ্যই আমরা তোমাদের প্রতি পাঠানো রসূল আর স্পষ্টভাবে (আল্লাহর বাণী) প্রচার করাই আমাদের দায়িত্ব।।" 

কুরআনে বলা হয়েছে যে নবীদেরকে পাথর ছুঁড়ে মারার এবং নির্যাতনের হুমকি দেওয়া হয়েছিল,  কিন্তু তারা হার মানতে অস্বীকার করে এবং গুমরাহী বন্ধ করার জন্য এই কওমকে খবরদার করতে থাকে। অতঃপর জনপদের সুদূরপ্রান্ত থেকে এক ব্যক্তি ছুটে এল, যে লোকদেরকে পয়গামের প্রতি ঈমান আনার উপদেশ দিলো এবং তাদেরকে বললো: "হে আমার কওম! তোমরা রসূলদের অনুসরণ কর, অনুসরণ কর তাদের, যারা তোমাদের কাছে কোনো প্রতিদান চায় না, যারা নিজেরাই হেদায়ত লাভ করেছে।  বাদের আয়াতগুলি, যা ব্যক্তির বেহেশ্ত প্রবেশ করার বাখান করে, কিছু মুফসসির দ্বারা ব্যাখ্যা করা হয়েছে যে ঐ ব্যক্তি তার ঈমানের জন্য শহীদ হয়েছিল।

ব্যাখ্যা
--------

মুফসসিররা জনপ্রিয়ভাবে এই জনপদটি আন্তাকিয়া শহর চিহ্নিত করেছেন।  যে সকল মুফসসিররা আন্তাকিয়া শহরটিকে চিহ্নিত করেছিলেন, তারা কিন্তু ঘটনার তারিখ নিয়ে বিভক্ত ছিলেন। একটি দল বিশ্বাস করেছিল যে এই ঘটনাটি ঈসা নবীর বাদে হয়েছিল এবং ব্যাখ্যা করেছিল যে এই প্রসঙ্গে কুরআনের "রসূল" লফজের এস্তেমাল তিনজন নবীকে নয় বরং **ঈসার তিনজন সাহাবীকে বোঝায় যাদের পয়গাম এলান করার জন্য আন্তাকিয়ায় পাঠানো হয়েছিল**। শহীদের নাম কুরআন বা হাদীছের কোথাও স্পষ্টভাবে উল্লেখ করা হয়নি, যদিও তিনি **ইয়াসীনের মোমেন** হিসেবে পরিচিত।  ইবনে কাছীর তার তফসীরে একটি জনপরিচিত গুজব উল্লেখ করেছেন যাতে সাহাবীদেরকে শম'ঊন, ইঊহন্না এবং তেসরার নাম বুলুস করে শনাক্ত করা হ​য়।  অন্যান্য মুফসসিররা যারা বিশ্বাস করেন যে শহরটি আন্তাকিয়াকে নির্দেশ করে, তারা ব্যাখ্যা করেছেন যে এটি একটি অনেক পুরানা ঘটনার বয়ান, এবং উল্লেখিত তিনজন রসূল প্রকৃতপক্ষে নবী ছিলেন, যথা সাদুক, মাসদুক এবং শালুম।

তথ্যসূত্র
---------

1. ↑  কুরআন ৩৬:১৩–২১
2. ↑  [কুরআন ৩৬:১৩]
3. ↑  [কুরআন ৩৬:১৪]
4. ↑  [কুরআন ৩৬:১৫]
5. ↑  [কুরআন ৩৬:১৬]
6. ↑  কুরআন ৩৬:১৮
7. ↑  কুরআন ৩৬:২০
8. 1 2  *Stories of the Prophets*, Ibn Kathir, *People of Ya-Sin*
9. ↑  *Muhammad*, Martin Lings, Chapter XXVIII
10. ↑  (Tafsir Ibn Kathir (Abridged), Volume 8, Surat Al-Ahzab, Verse 51 to the end of Surat Ad-Dukhan, abridged under a group of scholars under the supervision of Shaykh Safiur Rahman Al-Mubarakpuri [Darussalam Publishers & Distributors Riyadh, Houston, New York, London, Lahore; First Edition, September 2000], p. 179)
11. ↑  *A-Z of Prophets in Islam and Judaism*, Wheeler, *People of Ya-Sin*
**ঙ্গাগ-দ্বাং-'ফ্রিন-লাস-দ্পাল-ব্জাং** (ওয়াইলি: *ngag dbang 'phrin las dpal bzang*) (১৭৩০-১৭৯৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ঙ্গাগ-দ্বাং-'ফ্রিন-লাস-দ্পাল-ব্জাং ১৭৩০ খ্রিষ্টাব্দে তিব্বতের 'ওল-খা-র্দ্জোং-ফ্যি'ই-গ্রোং (ওয়াইলি: *'ol kha rdzong phyi'i grong*) নামক স্থানে জন্মগ্রহণ করেন। তার পিতার নাম ছিল দ্গোস-পা-ত্শে-রিং (ওয়াইলি: *dgos pa tshe ring*) এবং মাতার নাম ছিল মিগ-য়াগ (ওয়াইলি: *mig yag*)। ছয় বছর বয়সে তাকে সে-রা বৌদ্ধবিহার নিয়ে যাওয়া হলে ষষ্ঠ পাঞ্চেন লামা তাকে ঙ্গাগ-দ্বাং-ব্স্তান-'দ্জিন-ল্হুন-গ্রুব (ওয়াইলি: *ngag dbang bstan 'dzin lhub grub*) নামক পঞ্চম ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামার পুনর্জন্ম রূপে চিহ্নিত করেন ও সপ্তম দলাই লামা তাকে দীক্ষা প্রদান করেন। এই সময় রোল-পা'ই-র্দো-র্জে (ওয়াইলি: *rol pa'i rdo rje*) নামক তৃতীয় ল্চাং-স্ক্যা হো-থোগ-থু (ওয়াইলি: *lcang skya ho thog thu*) এবং ঙ্গাগ-দ্বাং-ব্যাম্স-পা (ওয়াইলি: *ngag dbang byams pa*) নামক প্রথম ফুর-ল্চোগ (ওয়াইলি: *phur lcog*) তার উল্লেখযোগ্য শিক্ষক ছিলেন। 'জিগ্স-মেদ-ব্স্তান-পা'ই-র্গ্যা-ম্ত্শো (ওয়াইলি: *'jigs med bstan pa'i rgya mtsho*) নামক ষষ্ঠ 'ফাগ্স-পা-ল্হা (ওয়াইলি: *'phags pa lha*) তাকে ল্চাগ্স-রা (ওয়াইলি: *lcags ra*) বৌদ্ধবিহারের প্রধান হিসেবে অধিষ্ঠিত করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে (ওয়াইলি: *chab mdo chos 'khor byams pa gling*) ও ১৭৪৩ খ্রিষ্টাব্দে সে-রা বৌদ্ধবিহার বিশ্ববিদ্যালয়ে ভর্তি হয়ে শিক্ষালাভ করেন। এই সময় সপ্তম দলাই লামা এবং ঙ্গাগ-দ্বাং-ম্ছোগ-ল্দান (ওয়াইলি: *ngag dbang mchog ldan*) নামক চুয়ান্নতম দ্গা'-ল্দান-খ্রি-পা তার উল্লেখযোগ্য শিক্ষক ছিলেন। শিক্ষালাভের শেষে সপ্তম দলাই লামা তাকে দেন চোখোর বৌদ্ধবিহারের প্রধান হিসেবে অধিষ্ঠিত করেন। তারা অসাধারণ পাণ্ডিত্যের জন্য সপ্তম দলাই লামা তাকে *এর্দিনাই পণ্ডিত হুতুক্তু* এবং *চক্র হুতুক্তু* উপাধি প্রদান করেন।

তথ্যসূত্র
---------

1. ↑  Chhosphel, Samten (জুলাই ২০১০)। "The Sixth Chakra Tulku, Ngawang Trinle Pelzang"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১৪।

|
|  |
| পূর্বসূরীঙ্গাগ-দ্বাং-ব্স্তান-'দ্জিন-ল্হুন-গ্রুব | **ঙ্গাগ-দ্বাং-'ফ্রিন-লাস-দ্পাল-ব্জাং  ষষ্ঠ ল্চাগ্স-রা-স্প্রুল-স্কু** | উত্তরসূরীঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ |
|

| * দে
* স
ল্চাগ্স-রা-স্প্রুল-স্কু |
| --- |
| 
* ১) গ্রুব-থোব-সাংস-র্গ্যাস-দ্পাল-'ব্যোর
* ২) ছোস-র্জে-ঙ্গাগ-দ্বাং
* ৩) ঙ্গাগ-দ্বাং-ছোস-'ব্যোর-ব্জাং-পো
* ৪) ঙ্গাগ-দ্বাং-'ফ্রিন-লাস-ব্জাং-পো
* ৫) ঙ্গাগ-দ্বাং-ব্স্তান-'দ্জিন-ল্হুন-গ্রুব
* ৬) ঙ্গাগ-দ্বাং-'ফ্রিন-লাস-দ্পাল-ব্জাং
* ৭) ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ
* ৮) ঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শান
* ৯) ব্লো-ব্জাং-'ফ্রিন-লাস-র্নাম-র্গ্যাল
* ১০) 'জাম-দ্পাল-ব্স্কাল-ব্জাং-'জিগ্স-মেদ-ছোস-ক্যি-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন

 |
**বেলাবাসিনী গুহ** (ইংরেজি: Belabasini Guha) (জন্ম ৪ মার্চ, ১৯০৫ - মৃত্যু: জুলাই, ১৯৬৭) একজন বাঙালি শিক্ষাবিদ, চিত্রশিল্পী ও স্বাধীনতা সংগ্রামী। তিনি বহুমুখী প্রতিভার অধিকারী মহিলা ছিলেন। স্ত্রী শিক্ষার উন্নতিকল্পে ও পুরাণ শাস্ত্র রচনায় বাংলা সাহিত্যে তার বিশেষ অবদান আছে।

প্রারম্ভিক জীবন
---------------

শ্রীমতি বেলাবাসিনী গুহ বাংলাদেশের ফরিদপুর জেলার ঢেউখালি গ্রামে জন্মগ্রহণ করেন। তার পিতার নাম ছিল যোগেন্দ্রচন্দ্র। স্ত্রী শিক্ষার প্রসার না থাকায় পিতৃগৃহ বা শ্বশুরালয়ে তার শিক্ষার সুযোগ হয়নি। কিন্তু তিনি নিজে ছোটবেলা থেকে ছবি আঁকতে ভালবাসতেন। গ্রামাঞ্চলে তুলির অভাবে বিড়ালের লোম দিয়ে ছবি আঁকার চেষ্টা করতেন। তের বছর বয়েসে সুবোধচন্দ্র গুহর সাথে তার বিবাহ হয়। বিয়ের পরে কলকাতায় এসে কোনো স্কুলে বা অঙ্কন শিক্ষকের কাছে শেখার সুযোগ হয়নি তবু নিজে নিজেই সহজাত প্রতিভায় জল রঙ ও তেল রঙে ছবি আঁকতেন। তার আঁকা ছবি, মাটির কাজ, জয়পুরী মিনারের কাজ বহু শিল্পীর প্রশংসা পায়।

সমাজসেবা
--------

তার সময় সরকারী কলা বিদ্যালয়ে মহিলাদের প্রবেশাধিকার ছিলোনা। তিনি ভারতবর্ষ ও অন্যান্য পত্রপত্রিকায় মেয়েদের শিল্প শিক্ষার দাবীতে লেখালিখি করতে থাকেন। মহিলা চিত্র বিদ্যালয় তার প্রতিষ্ঠিত সংস্থা। ১৯৪৬ সালের দাঙ্গার পর সাম্প্রদায়িক সম্প্রীতি রক্ষার জন্যে কলকাতা বন্দর এলাকায় মুসলিম শ্রমিক বস্তিতে গিয়ে কাজ করেছেন। সামাজিক জনকল্যাণকর নানা কাজের সাথে যুক্ত ছিলেন তিনি। শান্তি দাস প্রতিষ্ঠিত দীপালী শিক্ষামন্দিরে বিনা পয়সায় অঙ্কন শিক্ষকের কাজ করেছেন।

স্বাধীনতা আন্দোলন
-----------------

স্বদেশী আন্দোলনের প্রতি তার সহানুভূতি ছিল। বিপ্লবী ভূপেশ নাগ ছিলেন তার মামা, সেই সূত্রে অগ্নিযুগের বিপ্লবীদের সংস্পর্শে আসেন এবং ১৯৪২-৪৭ নানা রাজনৈতিক কর্মকান্ডের সাথে যুক্ত হয়ে পড়েন। বিপ্লবী পুলিনবিহারী দাসের কাছে লাঠিখেলা ও যুযুৎসু শিক্ষা নেন। ফেরারী বিপ্লবীদের আশ্রয়দান, অস্ত্রশস্ত্র ইত্যাদি বাড়িতে রাখার জন্যে পুলিশি হেনস্থার সম্মুখীন হতে হয় তাকে। তার কন্যা অহনা গুহও রাজনৈতিক আন্দোলনে জড়িত ছিলেন। ১৯৪৫-৪৬ সালে দেশব্যাপী গন আন্দোলনের সময় বিপ্লবী ত্রৈলোক্যনাথ চক্রবর্তী মহারাজের সাথে উত্তরবঙ্গের বিভিন্ন জায়গায় সফর করেন ও বক্তৃতা দেন।

সাহিত্য
-------

কন্যা অহনার মৃত্যুর পর রাজনৈতিক জগৎ থেকে সরে এসে সাহিত্য চর্চায় মন দেন। সংস্কৃত ভাষা জানতেন। বৈদিক পুরাণ সাহিত্যে তিনি ছিলেন সুপন্ডিত। পুরাণ, বেদ, হিন্দু শাস্ত্র, ফলিত জ্যোতিষ ইত্যাদি নিয়ে অধ্যয়ন করেছেন। প্রাতিষ্ঠানিক শিক্ষা না থাকলেও নিজের চেষ্টায় ইংরেজি শিখে নেন। নক্ষত্রমন্ডলীকে ভালভাবে চিনতেন ও নর্টনের স্টার এটলাসের সাহায্যে সেগুলি অধ্যয়ন করেন। তার শ্রেষ্ঠ কীর্তি ঋগ্বেদ ও নক্ষত্র নামক গ্রন্থের পান্ডুলিপি রচনা। এটি একটি আকরগ্রন্থ। তার মৃত্যুর পর এই বইটি প্রকাশিত হয়।

মৃত্যু
------

১৯৬৭ সালের জুলাই মাসে মারা যান বেলাবাসিনী গুহ।

তথ্যসূত্র
---------

1. 1 2 3  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৬৬।
2. ↑  "Ṛgveda o nakshatra"। *books.google.co.in*। সংগ্রহের তারিখ ১৮ মে ২০১৭।
3. ↑  Belabasini Guha and Ahona Guha (২০০৬)। *Rig Veda o Nakshatra*। Kolkata: বেস্ট বুকস।
**ভবন দত্ত গণ উচ্চ বিদ্যালয়** টাঙ্গাইল জেলার ঘাটাইল উপজেলার একটি বিদ্যালয়।

পরিচিতি
-------

১৯৬৯ সালে নিভৃত পল্লীর অভ্যন্তরে অত্র এলাকার দরিদ্র জন সাধারণের আর্থিক সহায়তায় প্রাথমিকভাবে বিদ্যালটির অগ্রযাত্রা শুরু হয়। পর্যায়ক্রমে স্থানীয় কর্তৃপক্ষের উদার মনোভাব ও ঐকান্তিক প্রচেষ্টার ফলে তৎকালীন এম.পি মহোদয় জনাব মোঃ শামছুর রহমান খান (সাজাহান) সাহেব বিদ্যালয়টির ভিত্তি প্রস্তর স্থাপন করেন। অবশেষে ১৯৭৫ সালে অত্র বিদ্যালয় থেকে ছাত্র/ছাত্রীরা এস.এস.সি পরীক্ষায় অংশ গ্রহণ করে আশানুরূপ ফল লাভ করতে সক্ষম হয়। বিদ্যালয়টির উন্নয়ন কর্মকাণ্ড দিনদিন বৃদ্ধি পাচ্ছে। টাঙ্গাইল শহর থেকে ৪০ কি.মি. উত্তর পূর্বে টাঙ্গাইল ময়মনসিংহ সড়ক থেকে ৭ কি.মি. পূর্বে অত্যন্ত মনোরম প্রাকৃতিক পরিবেশে বিদ্যালয়টি অবস্থিত। বিদ্যালয়ের পশ্চিম পার্শ্বে রয়েছে বৃক্ষ বেষ্টিত নয়নাভিরাম পুকুর যা বিদ্যালয়ের সৌন্দর্যকে বৃদ্ধি করেছে। বিদ্যালয়ের সামনে রয়েছে প্রধান শিক্ষক কক্ষ ১টি, শিক্ষক/শিক্ষিকা কক্ষ ১টি, অফিস কক্ষ ১টি, নামাজ ঘর ১টি, লাইব্রেরী কক্ষ ১টি, বিজ্ঞানাগার কক্ষ ১টি, ছাত্রী কমনরুম ১টি, এবং ১৫টি শ্রেণি কক্ষ।

বর্তমান অবস্থা
--------------

বর্তমানে বিদ্যালয়টির প্রধান শিক্ষক মোঃ আব্দুল মোতালেব।

অর্জন
-----

* বিদ্যালয়ের ছাত্র/ছাত্রীরা আন্তক্রিড়া প্রতিযোগীতায় অংশ গ্রহণ করে উপজেলা ও জেলা পর্যায়ে প্রথম স্থান

তথ্যসূত্র
---------

1. ↑  "ভবন দত্ত গণ উচ্চ বিদ্যালয়"। *deoparaup.tangail.gov.bd*। ১৬ ডিসেম্বর ২০১৮ তারিখে মূল থেকে আর্কাইভ করা।
2. ↑  "ভবনদত্ত গণ উচ্চ বিদ্যালয়"। *tangail.gov.bd*। [*স্থায়ীভাবে অকার্যকর সংযোগ*]
নেপালে মহাভারত পর্বতশ্রেণী। পটভূমিতে চিত্রিত দুর্দান্ত হিমালয় পর্বতশ্রেণী
**মহাভারত পর্বতশ্রেণী**- যাকে নিম্ন হিমালয় বা "হিমাচল" বলা হয় - এটি একটি পূর্ব-পশ্চিম পর্বতশ্রেণী যার উচ্চতা ৩,৭০০ থেকে ৪,৫০০ মিটার (১২,০০০ থেকে ১৪,৫০০ ফুট)। পর্বতচূড়া সহ, পাকিস্তানের সিন্ধু নদী থেকে উচ্চ হিমালয় পর্বতমালার সমান্তরালে উত্তর ভারত, নেপাল, সিকিম এবং ভুটান জুড়ে বিস্তৃত, কিন্তু ব্রহ্মপুত্র নদের কাছাকাছি ভুটানের পূর্ব ভাগে দু'টি পর্বতশ্রেণী মধ্যে পার্থক্য করা কঠিন হয়ে পড়ে। মহাভারত পর্বতশ্রেণীটি দক্ষিণে নিম্ন শিবালিক বা চুরিয়া পর্বতশ্রেণীরও সমান্তরালে রয়েছে। পীর পাঞ্জাল নিম্ন হিমালয়ের বৃহত্তম পর্বত।

'মেইন বাউন্ডারি থ্রাস্ট' নামক একটি বড় ভূ-চ্যুতির  কারণে মহাভারত পর্বতশ্রেণীর দক্ষিণ ঢাল খুব খাঁড়া এবং প্রায় জনহীন। পর্বতচূড়ায় এবং উত্তরাঞ্চলের ঢালে ঢাল আস্তে আস্তে উচু চারণভূমি এবং ছাদযুক্ত ক্ষেত্রগুলিকে সমর্থন করতে পারে। নেপালের ঘনবসতিযুক্ত মধ্য পাহাড়গুলি পর্বতচূড়া বরাবর শুরু হয়ে নিম্ন উপত্যকা ও অন্যান্য "পাহাড়ের" মধ্য দিয়ে উত্তর পর্যন্ত প্রসারিত হয়।

মহাভারত পর্বতশ্রেণী এবং উত্তর পাহাড়ের মধ্যভাগে পাওয়া বেশিরভাগ নৃগোষ্ঠী হিসাবে নেবার, মাগার, গুরুং, তামাং, রাই এবং লিম্বু সহ তিব্বত-বর্মণ সম্পর্ক রয়েছে, তবে সর্বাধিক জনবহুল নৃগোষ্ঠী ইন্দো-ইউরোপীয় হিন্দুরা প্রধানত পাহাড়ি নামে পরিচিত। এদের মধ্যে উচ্চ বর্ণীয় ব্রাহ্মণ এবং ক্ষত্রিয় বা ছত্রি রয়েছে। এসকর্টমেন্টের দক্ষিণে নিম্ন অঞ্চলটি ঐতিহাসিকভাবে ম্যালেরিয়াল এবং সম্ভবত বিবর্তিত অনাক্রম্যতা সহ আদিবাসী লোকেরা বাস করে, বিশেষত থারু এবং মৈথিলির লোকেরা।

তথ্যসূত্র
---------

1. ↑  "Lesser Himalayas - mountains, Asia"। *britannica.com*। সংগ্রহের তারিখ ২০ এপ্রিল ২০১৮।

বহিঃসংযোগ
---------
**বিভাগ** হচ্ছে প্রশাসনিক বিভাগের একটি ধরন। এটি সাধারণত এশিয়া এবং আফ্রিকার কিছু দেশের পাশাপাশি ইংল্যান্ডে উপ-বিভাগ হিসেবে লক্ষ্য করা যায়।

প্রশাসনিক বিভাগ
---------------

| বিভাগ | মহাদেশ | স্তর | টীকা |
| --- | --- | --- | --- |
| বাংলাদেশের বিভাগসমূহ | এশিয়া | ১ম | জেলার উপরের স্তর |
| ক্যামেরুনের বিভাগসমূহ | আফ্রিকা | ২য় | ক্যামেরুনীয় অঞ্চলের নিচের স্তর |
| ফিজির বিভাগসমূহ | ওশেনিয়া | ১ম | ফিজীয় অঞ্চলের নিচের স্তর |
| গাম্বিয়ার উপবিভাগ | আফ্রিকা | ১ম | অঞ্চলে নামাঙ্কিত |
| ভারতের বিভাগসমূহ | এশিয়া | ২য় | রাজ্য ও কেন্দ্রশাসিত অঞ্চলের নিচের স্তর |
| মালয়েশিয়ার বিভাগসমূহ | এশিয়া | ২য় | মালয়েশিয়ার ২টি রাজ্যে (সাবাহ এবং সারাওয়াক) ব্যবহৃত |
| মিয়ানমারের প্রশাসনিক বিভাগ | এশিয়া | ১ম | অঞ্চলে নামাঙ্কিত |
| পাকিস্তানের বিভাগ | এশিয়া | ২য় | প্রশাসনিক অঞ্চলের নিচের স্তর; ২০০০ সালে বিলুপ্ত এবং ২০০৮ হতে ২০১১ সালে পুনপ্রতিষ্ঠিত |

বাংলাদেশ
--------

বাংলাদেশ মোট আটটি প্রধান প্রশাসনিক অঞ্চলে বিভক্ত রয়েছে, যাদেরকে বিভাগ হিসেবে অভিহিত করা হয়। বর্তমানে বিদ্যমান প্রতিতি বিভাগের নাম উক্ত অঞ্চলের প্রধান শহরের নামানুসারে নামকরণ করা হয়েছে।

ইংল্যান্ড
---------

ইংল্যান্ডের হান্ড্রেড এবং ওয়াপেনটেকের (ইংল্যান্ডের ঐতিহাসিক কাউন্টিগুলো) কিছু অংশ বিভাগে বিভক্ত ছিল। এছাড়াও লন্ডন শহরের বেশ কয়েকটি ওয়ার্ড দুটি বিভাগে বিভক্ত রয়েছে অথবা ছিল।

ভারত
----

ভারত সর্বমোট ২৮টি রাজ্য ও ৮টি কেন্দ্রশাসিত অঞ্চল নিয়ে গঠিত, যা আবার বেশ কিছু বিভাগে বিভক্ত। উত্তরপ্রদেশ রাজ্যটি সর্বোচ্চ ১৮টি বিভাগে বিভক্ত।
**বাদাম দুধ** হল একটি উৎপাদিত জলীয় বয়ন ও বাদামের স্বাদযুক্ত একটি উদ্ভিদ-ভিত্তিক দুধ, যদিও কিছু প্রকার বা ব্র্যান্ড গরুর দুধের অনুকরণে স্বাদযুক্ত। এতে কোলেস্টেরল বা ল্যাকটোজ থাকে না ও স্যাচুরেটেড ফ্যাট কম থাকে। বাদামের দুধ প্রায়ই যারা ল্যাকটোজ-অসহিষ্ণু , যেমন নিরামিষাশী, যারা দুগ্ধজাত দ্রব্য এড়িয়ে চলে তাদের দ্বারা খাওয়া হয়। বাণিজ্যিক বাদাম দুধ মিষ্টি, মিষ্টিবিহী , ভ্যানিলা ও চকোলেট স্বাদের হয় ও সাধারণত মাইক্রোনিউট্রিয়েন্টের সাথে সুরক্ষিত থাকে। এটি একটি ব্লেন্ডার, বাদাম ও পানি ব্যবহার করে বাড়িতেও তৈরি করা যেতে পারে।

২০১৮ সালে বিশ্বব্যাপী বাদাম দুধের বিক্রয় প্রতি বছর ১৪% হারে ৫.৮ বিলিয়ন মার্কিন ডলার বৃদ্ধি পেয়েছিল এবং ২০২৫ সালের মধ্যে ১৩ বিলিয়ন ডলারের বৈশ্বিক বাজার হওয়ার পূর্বাভাস দেওয়া হয়েছিল।

ইতিহাস
------

মধ্যযুগে ক্যাথলিক উপবাস মতবাদ অনুসরণকারী অঞ্চলে বাদামের দুধ পশুর দুধের বিকল্প হিসেবে ব্যবহৃত হত। ইতিহাসবিদ ক্যারোলিন ওয়াকার বাইনাম উল্লেখ করেছেন যে:

> 
> ... মধ্যযুগের রান্নার বইগুলি পরামর্শ দেয় যে অভিজাতরা আইনগতভাবে যদিও কঠোরভাবে উপবাস পালন করে। মধ্যযুগীয় প্রস্তুতপ্রণালী সংগ্রহে মাংস-দিন ও মাছ-দিনের প্রস্তুতপ্রণালীকে পৃথক করা হয়নি কারণ সেগুলি পরে আরও ভালভাবে সংগঠিত রান্নার বইগুলিতে ছিল। তবে সবচেয়ে মৌলিক পদ উপবাসের দিন ও সাধারণ দিনের সংস্করণে দেওয়া হয়েছিল। উদাহরণস্বরূপ, একটি পাতলা স্প্লিট-মটর পিউরি, কখনও কখনও মাছের স্টক বা বাদাম দুধ দিয়ে সমৃদ্ধ করা হয় (পানিতে বাদাম সিদ্ধ করে তৈরি করা হয়), উপবাসের দিনে মাংসের ঝোল প্রতিস্থাপিত হয়; এবং বাদাম দুধ গরুর দুধের একটি সাধারণ (ও ব্যয়বহুল) বিকল্প ছিল।
> 
> 
>

তথ্যসূত্র
---------

1. ↑  Lincoln, Jamie (১৮ আগস্ট ২০১৬)। "Ditching Dairy? Here's a Cheat Sheet to the Tastiest Milk Alternatives"। Vogue। সংগ্রহের তারিখ ৮ ফেব্রুয়ারি ২০১৮।
2. ↑  "Face Off: Almond Milk vs. Soy Milk"। *Geri Maria Harris*। Houston Press।
3. ↑  Larmer, Christina (৯ জানুয়ারি ২০১১)। "The pros and cons of almond milk"। Adelaide Now। ১৮ আগস্ট ২০১৬ তারিখে মূল থেকে আর্কাইভ করা।
4. ↑  "Mayo Clinic Q and A: Dairy milk, soy milk, almond milk — which is the healthiest choice for you?"। *Mayo Clinic*। সংগ্রহের তারিখ ১ সেপ্টেম্বর ২০২১।
**ল্যান্ড রোভার রেঞ্জ রোভার** (সাধারণত **রেঞ্জ রোভার** নামে পরিচিত) হল একটি ৪x৪ মোটর কার যা ল্যান্ড রোভার দ্বারা উত্পাদিত হয়, যা জাগুয়ার ল্যান্ড রোভারের একটি মার্ক এবং সাব-ব্র্যান্ড। রেঞ্জ রোভার লাইনটি ১৯৭০ সালে ব্রিটিশ লেল্যান্ড দ্বারা চালু হয়েছিল এবং এখন এটির পঞ্চম প্রজন্মে রয়েছে। 

রেঞ্জ রোভার নামে অতিরিক্ত মডেল লঞ্চ করা হয়েছে। যার মধ্যে রয়েছে রেঞ্জ রোভার স্পোর্ট, রেঞ্জ রোভার ইভোক এবং রেঞ্জ রোভার ভেলার।

ইতিহাস
------

রোড রোভার প্রোটোটাইপব্রিটিশ মোটর মিউজিয়ামে ১৯৫৫ এবং ১৯৫৮ থেকে সংরক্ষণে থাকা রোড রোভার সিরিজ ১ এবং ২ প্রোটোটাইপ।
রোভার কোম্পানি (ল্যান্ড রোভার মার্কের প্রবর্তক) ১৯৫১ সালে ল্যান্ড রোভার সিরিজের চেয়ে বড় মডেল নিয়ে পরীক্ষা-নিরীক্ষা করছিল, তখন রোভার পি৪-ভিত্তিক টু-হুইল-ড্রাইভ "রোড রোভার" প্রকল্পটি গর্ডন ব্যাশফোর্ড তৈরি করেছিলেন।

তথ্যসূত্র
---------

1. ↑  "Range Rover Dateline"। *RoverTrax*। সংগ্রহের তারিখ ২৩ এপ্রিল ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "The best of the British car industry"। AROnline। ২৯ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বাবুঘাট প্যাভিলিয়ন, স্ট্র্যান্ড রোড, কলকাতা
**বাবুঘাট** হল কলকাতা শহরে হুগলি নদীর তীরে অবস্থিত একটি ঐতিহাসিক ঘাট। এটি স্ট্র্যান্ড রোডে অবস্থিত।

ঘাটটি ঔপনিবেশিক স্থাপত্যরীতি অনুসারে নির্মিত। এর প্যাভিলিয়নটি বিশালাকার থাম-বিশিষ্ট ডোরিক-গ্রিক শৈলীর। ঘাটটির সম্পূর্ণ নাম **বাবু রাজচন্দ্র দাস ঘাট**। এটি কলকাতার জানবাজার এলাকার জমিদার রাজচন্দ্র দাসের নামে নামাঙ্কিত। রাজচন্দ্র দাস ছিলেন রানি রাসমণির স্বামী। রানি রাসমণি ১৮৩০ সালে স্বামীর স্মৃতিরক্ষার্থে এই ঘাট তৈরি করান। এটি কলকাতার দ্বিতীয় প্রাচীনতম ঘাট।

বাবুঘাট ব্রীজ
বর্তমানে প্যাভিলিয়নটি হিন্দু পুরোহিত ও হকারদের বসারজায়গা। ঘাটের পুরনো ঔপনিবেশিক কাঠামোটি এখন ভগ্নপ্রায়। মেয়েদের স্নানের জন্য ঘাটের যে অংশটি নির্মিত হয়েছিল, সেটি এখন আস্তাকুঁড়। যদিও ঘাটে সারাদিনই অনেক মানুষ স্নান করেন। এখানে পূজাপার্বনও হয়ে থাকে। দুর্গাপূজার সময় বিভিন্ন অনুষ্ঠান পালনের জন্য এই ঘাটে মানুষের ভিড় জমে। বিভিন্ন পূজার পর প্রতিমা বিসর্জনের জন্যও এই ঘাট ব্যবহৃত হয়।

হাওড়া স্টেশন ও হাওড়া শহরের অন্যান্য শহরে যাবার জন্য বাবুঘাটের লঞ্চ ঘাটটি ব্যবহৃত হয়। এখান থেকে নিয়মিত ফেরি পরিষেবা দেওয়া হয়। এই পরিষেবার দায়িত্বে আছে আন্তর্দেশীয় জলপথ কর্পোরেশন। বাবুঘাট থেকে হাওড়া, চাঁদপাল ঘাট, তেলকল ঘাট ও বালিতে লঞ্চ যায়।

ঘাটের বাইরে একটি বাস টার্মিনাস আছে। এটি কলকাতার একটি অন্যতম প্রধান বাস টার্মিনাস। এই টার্মিনাস থেকে বিহার, ঝাড়খণ্ড, ওড়িশা এবং পশ্চিমবঙ্গের অন্যান্য শহরে যাবার বাস ছাড়ে। নিকটস্থ আরেকটি বাস টার্মিনাস থেকে কলকাতার অন্যান্য অঞ্চলে যাবার বাস ছাড়ে। বাবুঘাট কলকাতার প্রধান ব্যবসাকেন্দ্র বড়বাজারের কাছেই অবস্থিত বলে এই বাস স্ট্যান্ডটি খুবই গুরুত্বপূর্ণ একটি বাসস্ট্যান্ড।

চক্ররেলের ইডেন গার্ডেনস রেলওয়ে স্টেশনটি বাবুঘাট-সংলগ্ন।

ইডেন গার্ডেনস, নেতাজি ইন্ডোর স্টেডিয়াম, পশ্চিমবঙ্গ বিধানসভা, ক্যালকাটা সুইমিং ক্লাব, কলকাতা হাইকোর্ট, মহাকরণ, প্রিন্সেপ ঘাট ও মিলেনিয়াম পার্ক এই ঘাটের কাছেই অবস্থিত।

পাদটীকা
-------

1. 1 2 3 4  Ghats Of Decay & Despair  আর্কাইভইজে আর্কাইভকৃত ২০১৩-০১-০৩ তারিখে Times of India dated November 6, 2010.
2. ↑  "সংরক্ষণাগারভুক্ত অনুলিপি"। ৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৩।
3. ↑  "Kolkata-Ferry services"। ২৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৩।
4. ↑  Bandyopadhyay, Krishnendu (22)। "Bus-stand shift still on paper"। Times of India। ৪ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ 28 December 2011।  অজানা প্যারামিটার `|month=` উপেক্ষা করা হয়েছে (সাহায্য); এখানে তারিখের মান পরীক্ষা করুন: `|তারিখ=, |year= / |date= mismatch` (সাহায্য)
5. 1 2  Terrorists using Babughat as transit point  আর্কাইভইজে আর্কাইভকৃত ২০১৩-০১-০৩ তারিখে Times of India, Nov 25, 2010.

বহিঃসংযোগ
---------

* Ghat Activities 2 | Babughat , Kolkata
**রেজিনাল্ড চার্লস অ্যালেন** (ইংরেজি: Reginald Allen; জন্ম: ২ জুলাই, ১৮৫৮ - মৃত্যু: ২ মে, ১৯৫২) নিউ সাউথ ওয়েলসের গ্লেব এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শী ছিলেন **রেজিনাল্ড অ্যালেন**।

প্রথম-শ্রেণীর ক্রিকেট
---------------------

১৮৭৮-৭৯ মৌসুম থেকে ১৮৮৭-৮৮ মৌসুম পর্যন্ত রেজিনাল্ড অ্যালেনের প্রথম-শ্রেণীর খেলোয়াড়ী জীবন চলমান ছিল। টেস্ট ক্রিকেটে অভিষেকের পূর্বে আলফ্রেড শ একাদশের বিপক্ষে রাজ্য দলের সদস্যরূপে খেলেন। প্রথম ইনিংসে সর্বোচ্চ রান সংগ্রাহক ছিলেন। ফলশ্রুতিতে দ্বিতীয় টেস্ট খেলার জন্যে তাকে মনোনীত করা হয়েছিল।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রেজিনাল্ড অ্যালেন। ২৫ ফেব্রুয়ারি, ১৮৮৭ তারিখে সফরকারী ইংল্যান্ড দলের বিপক্ষে অস্ট্রেলিয়ার আরসি অ্যালেন, এফজে বার্টন, জেটি কটাম, ডব্লিউএফ গিফেন ও জেজে লিওন্সের এবং ইংল্যান্ডের আর উডের একযোগে টেস্ট অভিষেক ঘটেছিল। সিডনি ক্রিকেট গ্রাউন্ডে অনুষ্ঠিত সিরিজের ঐ দ্বিতীয় টেস্টে তিনি মাত্র ৪৪ রান তুলতে সক্ষম হয়েছিলেন। ঐ খেলায় তার দল ৭১ রানে পরাভূত হয়। এরপর আর তাকে কোন টেস্টে অংশগ্রহণ করতে দেখা যায়নি।

একমাত্র টেস্টে তিন নম্বরে ব্যাটিংয়ে নেমে ১৪ ও ৩০ রান সংগ্রহ করেছিলেন। এছাড়াও, দুই ক্যাচ তালুবন্দী করেন। দ্বিতীয় ইনিংসে ইংল্যান্ডের অতিরিক্ত খেলোয়াড় হিসেবে ফিল্ডিংয়ে নামেন। এ পর্যায়ে নিজ দলের চার্লি টার্নারের ক্যাচ মুঠোয় পুড়েন। ১৯৫৩ সালে তার মৃত্যুতে উইজডেনে উল্লেখ করা হয় যে, তিনি ইংল্যান্ড গমন থেকে স্বেচ্ছায় নিজেকে বিরত রেখেছিলেন।

ব্যক্তিগত জীবন
--------------

অস্ট্রেলিয়ায় জন্মগ্রহণকারী ইংরেজ টেস্ট অধিনায়ক গাবি অ্যালেন সম্পর্কে তার ভাইপো হন। ২ মে, ১৯৫২ তারিখে ৯৬ বছর বয়সে সিডনি এলাকায় রেজিনাল্ড অ্যালেনের দেহাবসান ঘটে। ম্যাককুয়ারি স্ট্রিটের সেন্ট স্টিফেন্স চার্চ থেকে নর্দার্ন সাবার্বস ক্রিম্যাটোরিয়াম পর্যন্ত তার শবযাত্রা অনুষ্ঠিত হয়।

তথ্যসূত্র
---------

1. ↑  "England in Australia (1886 – 1887): Scorecard of second Test"। Cricinfo। সংগ্রহের তারিখ আগস্ট ৩১, ২০১৯।
2. ↑  "Family Notices"। *The Sydney Morning Herald* (35,683)। New South Wales, Australia। ৩ মে ১৯৫২। পৃষ্ঠা 36। সংগ্রহের তারিখ ১৬ আগস্ট ২০১৬ – National Library of Australia-এর মাধ্যমে।

আরও দেখুন
---------

* জিম স্লাইট
* পার্সি ম্যাকডোনেল
* কুইন্সল্যান্ড ক্রিকেট দল
* এক টেস্টের বিস্ময়কারী
* বর্ষীয়ান ক্রিকেটারদের তালিকা
* অস্ট্রেলীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে রেজিনাল্ড অ্যালেন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রেজিনাল্ড অ্যালেন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

|  |  |  |
| --- | --- | --- |
| পূর্বসূরীফ্রান্সিস ম্যাককিনন | **বয়োজ্যেষ্ঠ জীবিত টেস্ট ক্রিকেটার**২৭ ফেব্রুয়ারি, ১৯৪৭ - ২ মে, ১৯৫২ | উত্তরসূরীকেনি বার্ন |
|

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |